b'\n_START_ARTICLE_\nStole Dimitrievski\n_START_SECTION_\nCariera timpurie\n_START_PARAGRAPH_\nN\xc4\x83scut la Kumanovo, Dimitrievski ajucat la grupele de tineret ale lui FK Rabotni\xc4\x8dki \xc8\x99i \xc8\x99i-a f\xc4\x83cut debutul pentru club la 24 octombrie 2010, \xc3\xaentr-o victorie scor 2-0 \xc3\xaempotriva lui FK Vardar._NEWLINE_Dimitrievski a fost titular pe postul s\xc4\x83u pentru Rabotni\xc4\x8dki \xc3\xaen sezonul 2011-2012, juc\xc3\xa2nd pentru echip\xc4\x83 \xc8\x99i \xc3\xaen UEFA Europa League. La 23 august 2011 a semnat un contract cu Udinese din Seria A, fiind l\xc4\x83sat la Rabotni\xc4\x8dki p\xc3\xa2n\xc4\x83 \xc3\xaen decembrie 2011.\n_START_SECTION_\nGranada\n_START_PARAGRAPH_\nLa 30 decembrie 2011, Dimitrievski a fost \xc3\xaemprumutat la C\xc3\xa1diz CF. Aici a jucat doar la echipa a doua din Tercera Divisi\xc3\xb3n \xc8\x99i s-a transferat la o alt\xc4\x83 echip\xc4\x83 a doua, Granada CF B \xc3\xaen vara anului 2012. La 12 octombrie 2013, el a fost ultimul dintre cei trei juc\xc4\x83tori ai echipei care au fost elimina\xc8\x9bi \xc3\xaentr-o \xc3\xaenfr\xc3\xa2ngere cu 2-1 cu Atl\xc3\xa9tico Sanluque\xc3\xb1o CF din acel sezon de Segunda Divisi\xc3\xb3n B._NEWLINE_La 23 august 2014, dup\xc4\x83 ce a profitat de suspendarea lui Roberto \xc8\x99i de accidentarea lui Oier Olaz\xc3\xa1bal, Dimitrievski \xc8\x99i-a f\xc4\x83cut debutul la prima echip\xc4\x83 - \xc8\x99i \xc3\xaen La Liga - fiind titular \xc3\xaentr-o victorie de 2-1 \xc3\xaempotriva lui Deportivo de La Coru\xc3\xb1a.\n_START_SECTION_\nGimn\xc3\xa0stic\n_START_PARAGRAPH_\nLa 16 august 2016, Dimitrievski a semnat un contract de doi ani cu  Gimn\xc3\xa0stic de Tarragona din Segunda Divisi\xc3\xb3n, ca acoperire pentru Manolo Reina care era accidentat. El \xc8\x99i-a f\xc4\x83cut debutul pentru catalani pe 7 septembrie \xc3\xaen a doua rund\xc4\x83 a Copa del Rey, o victorie cu 1-0 \xc3\xaen prelungiri acas\xc4\x83 la CD Numancia._NEWLINE_Dup\xc4\x83 ie\xc8\x99irea din form\xc4\x83 a lui Sebasti\xc3\xa1n Saja, Dimitrievski a devenit titular \xc3\xaen octombrie 2016, \xc3\xaens\xc4\x83 doar p\xc3\xa2n\xc4\x83 \xc3\xaen decembrie, c\xc3\xa2nd Reina \xc8\x99i-a revenit. La 13 august 2017, dup\xc4\x83 plecarea acestuia, \xc8\x99i-a prelungit contractul p\xc3\xa2n\xc4\x83 \xc3\xaen 2020.\n_START_SECTION_\nRayo Vallecano\n_START_PARAGRAPH_\nLa 31 august 2018, Dimitrievski a fost \xc3\xaemprumutat la Rayo Vallecano din La Liga, timp de un an. Ini\xc8\x9bial a fost rezerva lui Alberto Garc\xc3\xada, dar a devenit prima alegere de portar a clubului \xc3\xaen noiembrie._NEWLINE_La 31 ianuarie 2019, Dimitrievski a semnat un contract permanent pe trei ani \xc8\x99i jum\xc4\x83tate cu clubul din Madrid.\n_START_SECTION_\nCariera la na\xc8\x9bional\xc4\x83\n_START_PARAGRAPH_\nDup\xc4\x83 ce a reprezentat Macedonia la sub 17 ani, sub 19 ani \xc8\x99i sub 21 ani, Dimitrievski \xc8\x99i-a f\xc4\x83cut debutul interna\xc8\x9bional complet pe 12 noiembrie 2015, \xc3\xaencep\xc3\xa2nd ca titular \xc3\xaentr-un amical cu Muntenegru scor 4-1 pe Arena Philip II.'